5. ทรัพย์สินที่ใช้ในการประกอบธุรกิจ

ทรัพย์สินหลักที่ใช้ในการดำเนินธุรกิจของกลุ่มบริษัทฯ ณ วันที่ 31 ธันวาคม ปี 2550 และ 2551
มีดังนี้

1.  สินทรัพย์หมุนเวียน

    1.  สินค้าคงเหลือ

สินค้าคงเหลือของกลุ่มบริษัทฯ คือ ชุดเกมพีซี (เกมกล่อง) ชุดโปรแกรมลูกข่าย (Client
Program) บัตรเติมเงิน @Cash (ไม่นับรวมมูลค่าตามหน้าบัตรเนื่องจากกลุ่มบริษัทฯ
จะใส่มูลค่าบัตรต่อเมื่อได้ขายออกไปแล้ว) และสินค้าที่ระลึกของเกมต่างๆ (Game Premium) โดย
ณ วันที่ 31 ธันวาคม ปี 2550 และ 2551 กลุ่มบริษัทฯ
มีสินค้าคงเหลือหลังหักค่าเผื่อสินค้าเสื่อมสภาพ รวม 12.70 และ 15.84 ล้านบาท ตามลำดับ
ซึ่งกลุ่มบริษัทฯ ได้พิจารณาตั้งค่าเผื่อสินค้าเสื่อมสภาพสำหรับสินค้าที่ระลึกของเกมจำนวน 3.14
ล้านบาท

2.  ค่าลิขสิทธิ์จ่ายล่วงหน้า

ในการซื้อลิขสิทธิ์เกมออนไลน์บางเกม กลุ่มบริษัทฯ
จะชำระค่าลิขสิทธิ์ให้แก่เจ้าของหรือผู้จำหน่ายลิขสิทธิ์เกมออนไลน์ล่วงหน้าก่อนการเปิดให้บริการเกม
รวมถึงค่าลิขสิทธิ์ขั้นต่ำ (Minimum Guarantee) ซึ่งต้องชำระล่วงหน้าเพื่อประกันยอดขายขั้นต่ำ
โดย ณ วันที่ 31 ธันวาคม ปี 2550 และ 2551 กลุ่มบริษัทฯ มีค่าลิขสิทธิ์จ่ายล่วงหน้าจำนวน
21.26 และ 37.71 ล้านบาท ตามลำดับ

2.  สินทรัพย์สินไม่หมุนเวียน

    1.  สินทรัพย์ถาวร

ณ วันที่ 31 ธันวาคม ปี 2550 และ 2551 กลุ่มบริษัทฯ มีสินทรัพย์ถาวรที่ใช้ในการดำเนินธุรกิจ
ดังตารางต่อไปนี้ โดยมีอุปกรณ์เครื่องแม่ข่ายเป็นสินทรัพย์ถาวรหลัก
ซึ่งมีมูลค่าก่อนหักค่าเสื่อมราคารวม 123.93 ล้านบาท และ 331.08 ล้านบาท ตามลำดับ

+----------------------+----------+----------+-------------+---------+
| ประเภททรัพย์สิน         | มูล       |          | ล           | ภ       |
|                      | ค่าบัญชีสุทธิ |          | ักษณะกรรมสิทธิ์ | าระผูกพัน |
|                      | (ล้านบาท) |          |             |         |
+----------------------+----------+----------+-------------+---------+
|                      | 31 ธ.ค.  | 31 ธ.ค.  |             |         |
|                      | 2550     | 2551     |             |         |
+----------------------+----------+----------+-------------+---------+
| 1.  อุปกรณ์เครื่องแม่ข่าย  | 57.75    | 70.27    | เจ้า         | ไม่มี     |
|                      |          |          | ของและเช่าซื้อ |         |
+----------------------+----------+----------+-------------+---------+
| 2.  โปรแกรมคอมพิวเตอร์ | 7.76     | 6.17     | เจ้าของ      | ไม่มี     |
+----------------------+----------+----------+-------------+---------+
| 3.  ยานพาหนะ         | 17.67    | 14.17    | เช่าซื้อ       | ไม่มี     |
+----------------------+----------+----------+-------------+---------+
| 4.  อุปกรณ์เ           | 11.11    | 13.24    | เจ้าของ      | ไม่มี     |
| ครื่องคอมพิวเตอร์สำนักงาน |          |          |             |         |
+----------------------+----------+----------+-------------+---------+
| 5.  ส่วนปรับปรุงอาคาร   | 12.06    | 17.43    | เจ้าของ      | ไม่มี     |
+----------------------+----------+----------+-------------+---------+
| 6                    | 7.46     | 6.75     | เจ้าของ      | ไม่มี     |
| .  เครื่องตกแต่งสำนักงาน |          |          |             |         |
+----------------------+----------+----------+-------------+---------+
| 7.  อุปกรณ์สำนักงาน     | 5.20     | 3.75     | เจ้าของ      | ไม่มี     |
+----------------------+----------+----------+-------------+---------+
| รวม                  | 119.01   | 131.78   |             |         |
+----------------------+----------+----------+-------------+---------+

นโยบายการตั้งค่าเสื่อมราคา

ค่าเสื่อมราคาคำนวณโดยวิธีเส้นตรงตามเกณฑ์อายุการใช้งานโดยประมาณของสินทรัพย์ตามระยะเวลา
3 - 5 ปี ทั้งนี้ บริษัทฯ ซึ่งให้บริการเกมออนไลน์ในไทย
จะจัดซื้ออุปกรณ์เครื่องแม่ข่ายเป็นของตนเอง โดยหักค่าเสื่อมราคาเป็นเวลา 5 ปี แต่ ASO
ซึ่งเป็นบริษัทย่อยได้เช่าซื้ออุปกรณ์เครื่องแม่ข่ายเพื่อให้บริการในสิงคโปร์และมาเลเซีย
โดยผ่อนชำระเป็นเวลา 18 เดือน

1.  ค่าลิขสิทธิ์รอตัดจ่าย - สุทธิ

ณ วันที่ 31 ธันวาคม ปี 2550 และ 2551 กลุ่มบริษัทฯ มีค่าลิขสิทธิ์รอตัดจ่าย - สุทธิ จำนวน
116.40 ล้านบาท และ 242.14 ล้านบาท ตามลำดับ
โดยค่าลิขสิทธิ์รอตัดจ่ายส่วนใหญ่เป็นค่าลิขสิทธิ์เกมออนไลน์ ซึ่งเมื่อกลุ่มบริษัทฯ
ได้ตกลงซื้อลิขสิทธิ์แล้ว
จะชำระค่าลิขสิทธิ์ขั้นต้นให้แก่เจ้าของหรือผู้จัดจำหน่ายลิขสิทธิ์เกมออนไลน์เมื่อได้ลงนามในสัญญา
และ/หรือ ภายในระยะเวลาที่กำหนด ณ วันที่ 31 ธันวาคม 2551 กลุ่มบริษัทฯ
มีค่าลิขสิทธิ์รอตัดจำหน่ายสำหรับเกมออนไลน์รวม 15 เกม ซึ่งโดยส่วนใหญ่แล้ว
ค่าลิขสิทธิ์รอตัดจ่ายจำนวนดังกล่าวจะถูกตัดจำหน่ายเมื่อเริ่มให้บริการเชิงพาณิชย์
และตัดจำหน่ายด้วยวิธีเส้นตรงเป็นเวลาประมาณ 2 - 3 ปีขึ้นอยู่กับอายุของสัญญา ทั้งนี้ กลุ่มบริษัทฯ
มีนโยบายพิจารณาการด้อยค่าของค่าลิขสิทธิ์รอตัดจ่ายหากเกมออนไลน์ใดๆ
มีแนวโน้มยอดขายไม่เป็นไปตามที่คาดการณ์ไว้

2.  เงินลงทุนในบริษัทย่อยและบริษัทร่วม

ณ วันที่ 31 ธันวาคม ปี 2550 และ 2551 บริษัทฯ มีเงินลงทุนในบริษัทย่อย 6 แห่ง
รวมมูลค่าเงินลงทุนตามวิธีราคาทุนจำนวน 57.55 ล้านบาท และ 118.07 ล้านบาท ตามลำดับ
โดย ASI ซึ่งเป็นบริษัทย่อยของบริษัทฯ ในสัดส่วนร้อยละ 99.99 ได้ลงทุนใน ASO
ซึ่งเป็นบริษัทย่อยในสิงคโปร์ โดยมีมูลค่าการลงทุนตามวิธีราคาทุน จำนวน 48.02 ล้านบาท
นอกจากนี้ ในเดือนพฤษภาคม 2550 ASI ได้เข้าลงทุนในประเทศมาเลเซีย โดยจัดตั้งบริษัทย่อย
ASM เพื่อช่วยขยายตลาดเกมออนไลน์ในประเทศดังกล่าว โดย ณ วันที่ 31 ธันวาคม 2551
มูลค่าการลงทุนตามวิธีราคาทุนใน ASM เท่ากับ 40.24 ล้านบาท อีกทั้ง บริษัท เอ แคปปิตอล
จำกัด ซึ่งเป็นบริษัทย่อยของบริษัทฯ ในสัดส่วนร้อยละ 99.99 ได้ลงทุนในบริษัท ฟันบ็อกซ์ จำกัด
โดยมีมูลค่าการลงทุนตามวิธีราคาทุน จำนวน 400,000 บาท

  หน่วย: ล้านบาท

[TABLE]

ทั้งนี้ บริษัทฯ มีนโยบายการลงทุนในบริษัทย่อย บริษัทร่วม และกิจการร่วมค้าในอนาคต
โดยการลงทุนดังกล่าวจะดำเนินการโดยบริษัทฯ หรือ ASI หรือ A Capital ซึ่งประกอบธุรกิจเป็น
Investment Arm ของกลุ่มบริษัท โดยพิจารณาจากปัจจัยหลักๆ ดังนี้

1)  ประเภทธุรกิจที่เกี่ยวเนื่องกับการให้บริการด้านความบันเทิงออนไลน์ที่สามารถเอื้อประโยชน์
    (Synergy) ให้แก่กลุ่มบริษัทฯ ได้

2)  ผลตอบแทนจากการลงทุน

3)  สถานะทางการเงินของบริษัทผู้ลงทุน

4)  ภาวะเศรษฐกิจและการเมือง

นอกจากนี้ บริษัทฯ
ยังมีนโยบายที่จะขยายธุรกิจการให้บริการเกมออนไลน์ไปยังตลาดต่างประเทศที่มีศักยภาพสูงในแถบเอเชียตะวันออกเฉียงใต้
อย่างไรก็ตาม โครงการลงทุนของบริษัทฯ ต้องผ่านการพิจารณาจากที่ประชุมคณะกรรมการบริษัท
และ/หรือ ที่ประชุมผู้ถือหุ้น ตามขอบเขตอำนาจการอนุมัติที่บริษัทฯ ได้กำหนดไว้
และตามกฎเกณฑ์ต่างๆ ของคณะกรรมการ กลต. และ/หรือ ตลาดหลักทรัพย์ฯ ที่เกี่ยวข้อง ทั้งนี้
บริษัทฯ จะส่งผู้แทนบริษัทฯ ตามสัดส่วนการถือหุ้นของบริษัทฯ
เข้าร่วมบริหารงานและดูแลการดำเนินธุรกิจ ตามที่คณะกรรมการของบริษัทฯ ได้มอบหมาย
โดยบุคคลนั้นจะต้องเป็นผู้ที่ไม่มีผลประโยชน์ขัดแย้งในทางธุรกิจกับบริษัทย่อย บริษัทร่วม
หรือกิจการร่วมค้านั้นๆ

1.  อาคารและสำนักงาน

กลุ่มบริษัทฯ ได้ทำสัญญาเช่าพื้นที่ของอาคารต่างๆ เพื่อใช้เป็นสำนักงาน โดยในปัจจุบัน บริษัทฯ
และบริษัทย่อยที่ดำเนินกิจการในไทยได้เช่าพื้นที่อาคาร ยู.เอ็ม. ทาวเวอร์ ชั้นใต้ดิน ชั้น 1, 16,
17 และ 28 ถนนรามคำแหง รวมพื้นที่ประมาณ 3,456.04 ตารางเมตร เป็นเวลา 1-3 ปี
และได้ต่อสัญญาเช่าเรื่อยมา สำหรับการดำเนินงานในประเทศสิงคโปร์ ASO ได้เช่าพื้นที่อาคาร
Singapore Post Centre #14-04 และอาคาร Suntec City Mall #03-029C/029D
เพื่อเป็นที่ตั้งสำนักงานและศูนย์บริการลูกค้า รวมพื้นที่ประมาณ 5,996 ตารางฟุต เป็นเวลา 2 - 3
ปี และเช่าพื้นที่ Eunos Technolink #02-02 เพื่อเป็นที่เก็บสินค้า รวมพื้นที่ทั้งสิ้นประมาณ
3,100 ตารางฟุต เป็นเวลา 2 ปี การดำเนินงานในมาเลเซีย ASM ได้เช่าพื้นที่อาคาร
Northpoint Offices Suite A-19-4 และอาคาร The Gardens Suite 16.02
เพื่อเป็นที่ตั้งสำนักงาน รวมพื้นที่ประมาณ 11,841 ตารางฟุต เป็นเวลา 2 - 3 ปี